b"\n_START_ARTICLE_\nAnsambel Ivan Ben\xc4\x8dina\n_START_PARAGRAPH_\nAnsambel Ivan Ben\xc4\x8dina je slovenski narodnozabavni ansambel._NEWLINE_Idejni vodja ansambla je harmonikar Ivan Ben\xc4\x8dina, po katerem nosi ansambel ime. Poleg njega so bili na za\xc4\x8detku delovanja \xc4\x8dlani \xc5\xa1e Marko Ben\xc4\x8dina z baritonom in bas kitaro, Bo\xc5\xa1tjan Gor\xc5\xa1e s kitaro in solo kitaro ter pevci Zoran Krape\xc5\xbe in Franc Krape\xc5\xbe, Marjan Pi\xc5\xbeent in Dejan Ben\xc4\x8dina ter \xc5\xbeenski trio Martina Bajc (prvi sopran), Ur\xc5\xa1ka Kov\xc5\xa1ca (drugi sopran) in Andreja Trkman (alt)._NEWLINE_S to zasedbo je ansambel v studiu Pr' \xc4\x8cernet v Zgornjih Jar\xc5\xa1ah posnel zgo\xc5\xa1\xc4\x8denko z naslovom Na Colski nedelji, ki jo je izdal v samozalo\xc5\xbebi. Z mo\xc5\xa1ko zasedbo so posneli \xc5\xa1est skladb, z \xc5\xbeensko pa pet, ostali dve sta instrumentalni._NEWLINE_Kmalu po posneti zgo\xc5\xa1\xc4\x8denki se je mo\xc5\xa1ki pevski kvartet odlo\xc4\x8dil, da ne bo ve\xc4\x8d nastopal, in tako je ostala samo \xc5\xa1tiri\xc4\x8dlanska \xc5\xbeenska pevska zasedba, v kateri so pele Martina Bajc, Ur\xc5\xa1ka Kov\xc5\xa1ca in Silvana Kov\xc5\xa1ca ter Alenka Ben\xc4\x8dina. Ansambel je posnel prvi videospot za pesem Doma\xc4\x8dija, ki bo dobila svoj prostor na drugi zgo\xc5\xa1\xc4\x8denki. Posnel ga je VPC Ivan Pregelj._NEWLINE_Leta 2004 je Martino Bajc zamenjala Jana Ben\xc4\x8dina. S tako zasedbo sedaj ansambel igra na raznih prireditvah na Colu in v okolici, na porokah, sodeloval pa je tudi na festivalu\xc2\xa0\xc2\xbbZlata vo\xc5\xa1\xc4\x8denka\xc2\xab\xc2\xa0v Besnici ter v znani radijski oddaji Koncert iz na\xc5\xa1ih krajev._NEWLINE_V sedanji zasedbi so posneli tudi nekaj glasbenih oddaj v sodelovanju s TV Primorko, TV Vitel in humoristom Romanom z Gore, posneli so tudi videospot za pesem France jn Janez (VPC Ivan Pregelj) ter videospot narodne pesmi Doma\xc4\x8da hi\xc5\xa1a (TV Primorka), sodelovali so tudi \xc5\xbee z Radiom Veseljak na prireditvi na ljubljanski tr\xc5\xbenici,..._NEWLINE_Repertoar ansambla zajema narodnozabavne in zabavne pesmi, pevski kvartet pa se vam lahko predstavi tudi samostojno \xe2\x80\x93 a cappella \xe2\x80\x93 s petjem narodnih in umetnih pesmi. V zadnjem obdobju je pevke pod okrilje vzela zborovodkinja Martina Peljhan, s pomo\xc4\x8djo katere spoznavajo pravilno tehniko petja ter se u\xc4\x8dijo novih pesmi."